දිගුකලක් විශේෂ ප්‍රගතියක් දීප්තියක් ජනප්‍රියත්වයක් පෙනෙන්නට නොතිබුණු කිරිබත්ගොඩ දිසා රෝහල වර්තමානයේ ගුණාත්මක පෙරළියක් සනිටුහන් කර ඇති අයුරු රෝහල් බිමට යන ඕනෑම කෙනකුට දැකිය හැකිය.මූලික ‘බී’ ශ්‍රේණියේ තිබූ රෝහල අද දිසා රෝහලක් බවට පත්ව තිබේ.අක්කර කිහිපයක් පුරා පැතිරී ඇති ඉඩමේ අක්‍රමවත්ව ඉදිකළ ගොඩනැඟිලි පැරැණි ඒවා වූවත් බාහිර රෝගී (ඕ.පී.ඩී.) අංශයට ඇතුල් වන දොරටුව සහිත ගොඩනැඟිල්ල දැකුම්කළුය.රෝහලේ දැක්ම - ගම්පහ දිස්ත්‍රික්කයේ හොඳම රෝහල බවට පත් කිරීමය.